རོལ་ཚོགས་ཁྲོད་པི་ཝང་མཉམ་འགྲོས་གཏོང་མཁན་བསོད་ནམས་ཉི་མས་ཕྲན་གྱི་བསམ་པར་གཞས་མ་གཏམ་གྱི་དབྱངས་འགྲོས་དེ་ལས་མི་སེམས་ལ་གཡོ་འགུལ་ཆེས་ཆེར་ཐེབས་པར་སྙམ།དཔེར་ན་རོལ་དབྱངས་དེ་རིགས་ཅུང་དལ་བའི་འགྱུར་ཁུག་ལ་བརྟེན་ནས་གླུ་ལ་བླངས་ན་གོང་སྨོས་ཀྱི་ཚད་དེར་སླེབས་ཐུབ་བཟོ་མེད་པས་གཞས་མ་གཏམ་གྱི་དབྱངས་འགྲོས་ཀྱི་རྣམ་པ་སྤྱད་ན་གནད་ཐོག་ཏུ་འཁེལ་བ་རེད་ཅེས་འགྲེལ་བཤད་དེ་ལྟར་བྱས་བྱུང་ལྷའུ་དར་པོཞེས་པ་དེ་གཞས་གདངས་ཐོག་སྔོན་ལ་བོད་རིགས་ཀྱི་བྱིས་གླུ་དང་ཟུར་གླུའི་འགྱུར་ཁུག་སྤྱད་ཁར་ད་ལྟ་དར་སོ་ཆེན་པོ་བྱེད་པའིདབྱངས་འགྲོས་མཉམ་བསྲེས་བྱས་པས་གླུ་གཞས་དེ་གོ་ཐེངས་དང་པོ་ཡིན་པའི་སྐྱེ་བོ་ཚང་མར་ཡོངས་སུ་གསར་པ་ཡིན་ལ་རྒྱུས་མངའ་ཡང་ཡོད་པའི་ངོ་མཚར་ཅན་གྱི་ཚོར་སྣང་ཞིག་ཡོང་བར་བྱེད་ཐུབ་པ་རེད།།